ร้านนี้พูดเลยว่าเป็นร้านบุฟเฟต์หมูจุ่มในดวงใจ ไปกี่รอบๆ ก้อร่อยทุกรอบ รู้สึกคุ้ม รู้สึกว่าของเยอะ มีโปรโมชันเยอะ ชอบมากๆ เลย 

ร้านนี้อยู่ใกล้ๆ มอ ถ้าออกจากประตูปตท.มา เลี้ยวซ้ายจะตรงไปแยกภูคำ จะมีซอยเล็กๆ อยู่ข้างๆ 7-11 เลี้ยวไปนิดเดียว ร้านอยู่ขวามือ ร้านเปิด 5 โมง - เที่ยงคืน บุฟเฟต์รวมเครื่องดื่ม 189 บาท ช่วงนี้ก้จะมีโปร มาก่อน5โมง / มาหลัง 4 ทุ่ม เหลือคนละ 149 บาท ,มา 4 คนคนละ 159 บาท หรือถ้าเชคอินเหลือคนละ 169 บาท ที่ร้านบอกว่าจุคนได้ประมาณ 80 คน คือดูหน้าร้านอาจจะรู้สึกแคบๆ นะ แต่มีที่หลังร้านอีกเยอะเลย เอาละ จะมาอธิบายถึงความคุ้มให้ฟัง 

ร้านนี้น้ำซุปจะเข้มข้นกว่าร้านอื่นๆ คือถ้าคนกินเผ็ดไม่ได้อาจจะบอกว่าเผ็ดไป แต่เราชอบมาก มันกลมกล่อมมันก้ไม่ได้เผ็ดขนาดนั้นนะ ละมีพวกเครื่องสมุนไพร ขิงข่าตะไคร้มาเต็มมาก ไม่คาว ไม่เลี่ยนแน่นอน ที่นี่จะเป็นเตาไฟฟ้าละมีหม้อ เลือกที่นั่งดีๆ ถ้าโต๊ะเอียง หม้อก้จะไหลตามด้วยนะเคยมาแล้ว 55555 

ที่นี่ของเยอะมาก สะอาด เติมตลอด บุฟเฟต์น้ำ น้ำแข็ง นี่คือเดินไปหยิบเองเลยนะ มีเอส กับน้ำเปล่า น้ำแข็งก้ตักจากถังเองเลยจ้า มาดูที่ของกินเล่นก่อนเนอะ จะมีเฟร้นฟราย มินิโมเลน เป็นกล้วยหอมราดนมข้นกับช็อคโกแลต ไก่ทอดราดซอสอะไรสักอย่าง ข้าวผัดเบคอน ไอติมจะเป็นของ i fresh รสชาติแล้วแต่วัน แต่ที่ไปเจอรส cookie&cream อร่อยมากกกก น้ำจิ้มมี 2 แบบ รสชาติทั่วๆ ไปเลย มีวุ้นเส้น หมี่หยกด้วยนะ

มาดูที่ของสดบ้าง ผักก้จะมี ผักกาดขาว ผักบุ้งเป็นพื้นฐานอยุ่ละ แต่ร้านนี้จะมีเห็ดเข็มทอง เห็ดขาวๆ ที่มันหนึบๆ อ่ะ ของสดก้จะมีเยอะแยะเลย ที่สำคัญคืออยู่ในตู้ที่มีน้ำแข็งรองอยู่ มีกระจกปิด รับรองสะอาด ส่วนใหญ่ที่เราชอบกินก้จะมี ปลาหมึก เต้าหู้ไข่ เบคอน หมูเด้ง ปลาดอลลี่ สามชั้น ไก่พริกไทยดำ ไส้ ลูกชิ้น ที่นี่มีไข่ไก่ด้วยนะ หยิบไม่อั้นเลยจ้ะ 

ที่ชอบคือของเค้าเติมตลอดเลย พวกถ้วย ช้อนส้อมอะไรถ้าหมด ก้ไม่ให้ขาดเลยแหละ น้ำบุฟเฟต์อีกต่างหาก โปรเยอะด้วย ของเยอะสะอาด ของกินเล่นเยอะ ไปทีไรคนเต็มร้านตลอดเลยแหละ ต้องไปลองนะ เป็นอีกร้านที่รู้สึกว่าอร่อย คุ้มค่ามากๆ รูปที่ถ่ายมาอาจจะมีน้อย รับรองถ้าไปกินอีกรอบจะเพิ่มรูปมาให้ดูอีกหลายๆ รูป 